AlexejDobrolubov/national_council_slovak_2010 huggingface dataset:
88. schôdza NR SR - 1.deň - B. popoludní
Dátum: 2023-03-14
Poslanec: Urban, Miroslav (-)
Druh vystúpenia: Vystúpenie s faktickou poznámkou

116. Ďakujem za faktické poznámky. Pán Baránik, áno, máte pravdu, lekári sa bránia zmene, len keď im to takto schválite, takýto návrh zákona, budú sa musieť improvizovať. A to je veľký problém, viete? Budú chcieť vôbec tí primári tam ešte ďalej pôsobiť, keď nebudú mať napríklad zdroje? Oni dostanú nariadené, musia tam toto spraviť a teraz z čoho, z čoho? Veď tie nemocnice sú niekedy ozaj katastrofálne a ten vývoj, ako spomínal pán Lehotský, na tých onkológiách trval roky, kým to tam zaviedli, že už tam tie deti ležia. Ale teraz tí rodičia, môže dôjsť naozaj k tým konfliktom. A samozrejme, inšpirovať sa Českom, nemusíme vymýšľať nové veci, pravidlá. Naozaj to stačí z češtiny preložiť do slovenčiny a tie pravidlá môžu takto fungovať. Len bez nejakých zdrojov to naozaj vyzerá, takýto návrh zákona, ako Potemkinova dedina. Ak nemáte na to zdroje, financie a vieme, ako je na tom zdravotníctvo, tak ako tam sa moc s tým nepohneme. A tie rekonštrukcie, povedzme hygienické zariadenia, to v dnešných nemocniciach tie, takto niečo nariadiť, aby to bolo, aby to fungovalo, aby boli za to zodpovední tí primári oddelení, budú mať naozaj veľký problém s tým. Ako ja to neodmietam, samozrejme, tak by to malo byť. Len ten priestor na to potrebuje asi dlhší čas. A ten pozmeňujúci návrh zákona mne sa zdal dobrý v tom zmysle, že dáva troška väčšie tie možnosti tým lekárom, ako môžu ovplyvňovať ten pobyt rodičov na oddelení. Ďakujem.
88. schôdza NR SR - 1.deň - B. popoludní
Dátum: 2023-03-14
Poslanec: Urban, Miroslav (-)
Druh vystúpenia: Vystúpenie s faktickou poznámkou

58. Ďakujem za slovo. Ja rozumiem, že chcete humanizovať tie detské oddelenia, ale tá realita je celkom iná. Spomínali ste onkológie, že tam sú štandardne deti s rodičmi. Áno, lenže tie onkológie sa už budovali alebo sa budujú tak, aby tam tí rodičia boli. A keď máte bežné nejaké chirurgické oddelenie alebo iné, tak, krčné, tak tam to neni vybudované tak, aby tam naozaj ten rodič bol. Možnože máte nejaké zlé skúsenosti, ale štandardne, ak majú možnosti, tak tí lekári na detské oddelenia pustia rodičov aj umožnia im tam byť aj cez tú noc. To, že ak zlú skúsenosť máte, že nepustili nejakého rodiča k pacientovi na áre a že mal preležaniny, to je skôr problém toho, že nemal dobrú zdravotnú starostlivosť a že tam nebolo dostatok personálu, hej, ale aby rodičia vypomáhali v prevencii týchto preležanín, to je úplne ako nezmysel. Tam na to má byť personál kvalifikovaný na tých jednotkách intenzívnej starostlivosti. Aj tie vaše také, pocit, že by mal byť rodič na jednotke intenzívnej starostlivosti, keď robí lekár nejaký výkon. Sám ten lekár má stres. Zdravotník, ide dieťaťu o život, aby tam bol ten rodič, no ja si myslím, že to neni vhodné dvakrát. Ak ten lekár sa rozhodne, že tam nemá byť, tak toho rodiča by som tam ani nepúšťal. Aj tam, sú tam ďalšie deti, je tam stres. Ako musíte nechať tomu lekárovi kľud na tú prácu. Tí zá... spomínali ste tých zákonných zástupcov. Ale tam naozaj môžu byť teda aj dvaja rodičia, možnože aj viac a tým pádom budú vôbec tie nemocnice spĺňať nejaké epidemiologické hygienické pravidlá, keď je tam jedno WC na chodbe a je tam 15 lôžok, 30 rodičov. To tiež si nemyslím, že by to mohlo byť celkom správne. Vy ste to konzultovali s ústavnými právnikmi. Ale sama ste počuli, že hlavný odborník z pediatrie má na to troška iný názor. Tak ste mali konzultovať aj s lekármi. Ja to berem, že ako rodič máte tento postoj. Ale zdravotníci celkom nesúhlasia s tým. Ďakujem.
88. schôdza NR SR - 1.deň - B. popoludní
Dátum: 2023-03-14
Poslanec: Urban, Miroslav (-)
Druh vystúpenia: Vystúpenie s faktickou poznámkou

32. Ďakujem za slovo. Myslím si, že sme počuli slovo odborníka naozaj fundovaného, ktorý vidí, aká je realita v našich nemocniciach. Naozaj nedá sa nič iné, len súhlasiť s vami, predniesli ste aj vlastne stanovisko hlavného odborníka pre pediatriu. Naozaj tá podoba, ktorá naozaj vyzerá vzletne a krásne, aby všetci rodičia mohli sedieť pri svojich deťoch – jeden, dvaja, traja príbuzní pri jednom dieťati, sú nerealizovateľné v našom zdravotníctve. Vy ste to dali na rok 2024. Čo sa zmení do roku 2024, tá platnosť tohto vášho návrhu zákona, čo za rok dobudujeme tie pediatrické oddelenia? To je absolútne nonsens. Však tak to dajte od 1. 4. 2023, platnosť tohto návrhu zákona, budete vidieť, aké by to bolo fiasko naozaj v praxi, že by to bolo absolútne nerealizovateľné. Lekár pri zdravotnej starostlivosti o pacienta pediatrického musí mať posledné slovo, či ten príbuzný je tam vhodný, alebo neni vhodný. Keď si predstavíte nejaké jednotky intenzívnej starostlivosti, že sú tam päť detí a je tam päť rodičov a teraz sa rozprávajú. Je to absolútne nevhodné. Alebo pri rôznych výkonoch. Definitívne posledné slovo musí mať jednoducho lekár a nie rodič. Lekár potrebuje pri svojej práci kľud, nie stresovú situáciu a určite by to viedlo ku konfliktom. Sami hovoríte, že máme poddimenzovaný stav zdravotníckeho personálu. Tak si predstavte oddelenie, kde je pätnásť detí, je tam pätnásť rodičov a je tam jedna sestra vysokoškolská a jedna praktická sestra a teraz tie nároky a ja si myslím, že v praxi by to bol veľký problém. Tie kapacity o tom, aké sú tie naše nemocnice, ako vyzerajú, to sa nedá porovnávať s tými pediatrickými oddeleniami v zahraničí. Ešte aj ten zbytok personálu z pediatrie nám utečie. Však sami viete, že nám chýbajú pediatri. Ďakujem.
83. schôdza NR SR - 9.deň - A. dopoludnia
Dátum: 2023-02-15
Poslanec: Urban, Miroslav (-)
Druh vystúpenia: Vystúpenie s faktickou poznámkou

86. Ďakujem za slovo. Pán kolega, myslím, že ste to celkom dobre pomenovali, ale vy ste predstaviteľ vládnej strany, tak by som čakal nejaké výsledky konkrétne, čo teda ste zrealizovali. Hovorili ste o tunelovaní eurofondov a že tie peniaze sa míňajú a výsledky nie sú. No tak mňa by zaujímalo, že teda či ste niečo odhalili, či ste niekoho obvinili, alebo sa natíska otázka, či v tom niekto od vás nie je zainteresovaní v týchto tunelovaniach a v tomto rozkrádaní. Lebo naozaj tie prostriedky sa míňajú a až tak nevidno, že by sa ten život rómskej komunity zlepšil. Potom ste hovorili o úžerníctve. Tiež neviem o tom, že by ste niekoho chytili kvôli úžere alebo že by to bolo medializované a takisto ste spomínali to, čo sme aj my hovorili, že polícia na Slovensku nemá rešpekt. No tak, čo ste spravili preto, aby tá polícia rešpekt mala. Hej, tak ako my rómsku komunitu potrebujeme, je to značná časť našej populácie. Ja to kvitujem a som rád, že ste našli zamestnanie pre rómsku komunitu v Michalovciach. Však nám chýba kopec profesií. Pomocné práce, v zdravotníctve nám chýbajú tisícky ľudí, a to je cesta. Tam tých ľudí potrebujeme zamestnať. Ako si spomínal vzdelávanie, ale hlavne tie výsledky. Však ste vládna strana, ako vy hovoríte, ako keby ste boli opozičník ako ja, že to kritizujem, ale ja by som čakal konkrétne, čo ste spravili tunelovanie, úžerníctvo, rešpekt polície, aby to bolo naozaj vidieť. Ďakujem.
83. schôdza NR SR - 9.deň - A. dopoludnia
Dátum: 2023-02-15
Poslanec: Urban, Miroslav (-)
Druh vystúpenia: Vystúpenie s faktickou poznámkou

66. Ďakujem za slovo. Pán Dostál, to bola veľmi zaujímavá úvaha, že v povahe človeka je páchať zlo. To ja neviem, odkiaľ to máte, ja si myslím, že v povahe človeka by malo byť v prvom rade páchať dobro. Tie invektívy voči predkladateľom, človek s vašou minulosťou, sú no nie moc práve uveriteľné. Je dobré na takéto zločiny určite upozorniť, ale mňa zaujal ten obrovský kontrast, tá diskrepancia, keď sa stala vražda v Teplárni a táto vražda. Aké boli mediálne prezentované. Vražda je vždy len vražda. Mediálny priestor, polhodinové šoty každý deň v správach, vražda v Teplárni, v ktorej sa stal teroristický čin, bol to čin z nenávisti, áno, odsúdeniahodný, tak ako aj táto vražda. Ale ten rozdiel, ako sa to prezentuje a tá druhá strana, ako sa bere, že to neni až také podstatné, to ma na tom najviac ako zaujalo. Niektorým vraždám možno predísť, dá sa tým vraždám predísť možno výchovou, vzdelávaním, ale na to by sa možno mali upriamiť pozornosť, tam vidím obrovský priestor, vzdelávanie, internátne školy, to sú cesty, ako by sme mohli práve deti z tých, zo sociálne znevýhodneného prostredia vymaniť z tej nekonečne chudoby, z kriminality a takto predísť. Týmto vraždám by sa dalo predísť, veď sa pozrite, ako vyzerajú tie rómske osady. To celé stáročia žijú v totálnej chudobe a ak im máme pomôcť, tak nie liatím peňazí, to je bezodná diera, ale vzdelávaním. Ja držím palce rómskej komunite a pán Pollák a jeho otec je príkladom toho, ako sa dostať z tej chudoby, vzdelanie, vzdelanie, vzdelanie. Len to, čo hovoril Lenin, učiť sa, učiť sa, učiť sa. Tak sa môžte dostať z chudoby a môžte byť plnohodnotní vážení občania našej spoločnosti, ktorých potrebujeme. Ďakujem.
83. schôdza NR SR - 8.deň - B. popoludní
Dátum: 2023-02-14
Poslanec: Urban, Miroslav (-)
Druh vystúpenia: Vystúpenie s faktickou poznámkou

95. Ďakujem za slovo. Je mi sympatické, pani poslankyňa, že pracujete v nemocnici a že sa vzdelávate, aby ste získali prax, ako, ako to naozaj vyzerá v tých nemocniciach našich. To je naozaj sympatické. Ja viem, že je to kontroverzná téma, možno v súčasnej dobe neni ani vhodné tieto témy vyberať a opakovať, recyklovať neustále. Uvedomujem si, že Slovensko neni kresťanská ani konzervatívna krajina, už, bohužiaľ, nie, takže rozumiem aj tomu postoju väčšiny obyvateľov Slovenska, že tieto zákony nechcú meniť a to rozhodnutie nechávajú na samotné ženy. Ja vnímam tehotenstvo ako dar a k tomu sa tak aj správam a tak to aj vnímam a to, že sa niekto rozhodne pre interrupciu, zase berem ako vôľu toho samotného človeka. Je dobré tomu človeku vysvetliť, že aj to embryo, nakoniec z neho bude človek, určite nátlak nie je dobrý, a nech sa každý rozhodne podľa svojho svedomia, tak ako chce, preto aj tých 96 hodín na to rozmyslenie pokladám za správne, tým sa nič nemôže pokaziť. Ja viem, že to je určite chúlostivá otázka aj citlivá, ale to podľa mňa až taký problém nie je a tie prípady, čo ste spomínali z Poľska, že umreli deti... umreli teda tehotné kvôli tomu, že sa oddialila interrupcia kvôli ich zákonu poľskému. Ja si myslím, že to bolo pochybenie lekárov, že oddaľovali. Možnože to boli nejakí ultras a čakali dlho. Ale to bolo jednoznačne pochybenie lekárov, ktorí mali pristúpiť k tomu, k tej interrupcii, keď je ohrozený život matky. To, že je nižšia potratovosť v Žilinskom, Prešovskom kraji, ja si myslím, že to súvisí aj s tou kultúrou, že možnože tam tie viacdetné rodiny sú skôr také tradičné a tam sa o tie deti vedia postarať. Je tam viacej lásky... (Reakcia z pléna a prerušenie vystúpenia predsedajúcim.) Pčolinský, Peter, podpredseda NR SR 96. Pani poslankyňa. Urban, Miroslav, poslanec NR SR 97. Čo? Je tam viacej lásky a... (Povedané so smiechom.) A takže... no ďakujem.
83. schôdza NR SR - 8.deň - B. popoludní
Dátum: 2023-02-14
Poslanec: Urban, Miroslav (-)
Druh vystúpenia: Vystúpenie s faktickou poznámkou

85. Ďakujem za slovo. To bola zaujímavá teda úvaha, pani poslankyňa, že za zníženú fertilitu na Slovensku môže znečistená voda a prítomnosť atrazínu na Žitnom ostrove. No je to jeden asi z milión faktorov, ktoré zato môžu, ja si myslím, že najdôležitejší faktor je socioekonomická situácia vôbec na Slovensku a situácia, ktorá vlastne spôsobuje, že mladé rodiny nechcú mať deti, alebo nie sú schopné ich vychovať, tak ako si to predstavujú. Ako vytrhnúť jeden bod, že voda znižuje fertilitu (povedané so smiechom), je, je to jeden z milióna. Tak ako vy máte svoj názor na tieto... problematiku a reprodukcie ľudí, tak môžu mať ľudia aj úplne iný názor a treba to akceptovať, porozprávať sa o tom. Ďakujem.
31. schôdza NR SR - 1.deň - B. popoludní
Dátum: 2021-06-15
Poslanec: Valocký, Jozef (SMER - SD)
Druh vystúpenia: Vystúpenie s faktickou poznámkou

108. Ďakujem pekne. Pán podpredseda, veľmi správne si urobil, že si vrátil tému tohoto rokovania, pretože je tu téma odvolanie ministra vnútra. Nemôžeme ti vytknúť a je to už u teba tradičné, že kultivovaným spôsobom, bez vulgarizmov a bez iných rečí si predniesol tento svoj príhovor, napriek tomu okamžite sa na teba vzniesli podozrenia, okamžite na teba útočili a okamžite to, čo je typické pre túto koalíciu, okamžite ti bude alebo má klopať podľa poslanca Polláka NAKA. Chcem sa spýtať ale pána ministra, aj keď teda reagujem na tvoj príspevok, v každom americkom filme, ak je podozrenie na prešľap policajtov, tak sú postavení dočasne mimo službu. Či pán minister dočasne, teda prostredníctvom policajného prezidenta postavil týchto policajtov, vyšetrovateľov, ktorí sú uvádzaní v správe SIS, či ich, či im pozastavil činnosť služby, a ak budú nevinní, nech sa páči, nech sa vrátia. A to sa týka aj prokurátorov. Ďakujem pekne.
29. schôdza NR SR - 1.deň - B. popoludní
Dátum: 2021-05-10
Poslanec: Valocký, Jozef (SMER - SD)
Druh vystúpenia: Vystúpenie s faktickou poznámkou

122. Ďakujem pekne, pán podpredseda. Pani ministerka, už som myslel, že budete reagovať trochu inak, povedali ste tu mnoho, ale dávali ste si pozor, lebo ste hovorili, že podozriví. Áno, čo ste vymenovali tých ľudí, podozriví. A v podstate ja ako neznalý práva vám to neberiem, je podozrivý, bude mať niekto súd a potom asi alebo bude, alebo nebude odsúdený. Ale mňa zaujíma iné. Prečo vám zomierajú v týchto preventívnych väzbách ľudia? Teraz povedal pán predseda, pán poslanec Fico, že opäť sa niekto pokúsil, nezapamätal som si to meno, o nejakú samovraždu. Toto, toto nás zaujíma. A veľmi správne ste hovorili, že podozriví sú, ale pravdou je, pani ministerka, vaša sestra bola odsúdená či už rozkazom, alebo nejakým právnym týmto, nerozumiem tomu. Pravdou je, že ste zobrali úver, teda nejaká spoločnosť, ktorej ste pravdepodobne majiteľkou alebo váš brat, ste zobrali úver, sfalšovali zápisnice a podpísali ľudí. To je pravda. Čo sa týka súdnej mapy, by som sa vás chcel spýtať, pani ministerka, rozumiem aj tomu, že chcete znížiť počet súdov, ale je pravdou to, čo hovoria aj sudcovia, aj verejnosť, že vy chcete zrušiť Krajský súd v Bratislave a údajne, údajne len preto, že sú v Bratislave sudcovia nejako skorumpovaní? A že ten krajský súd má ísť do Trnavy, je to pravda? Keby ste mi na to mohli odpovedať. Ďakujem.
29. schôdza NR SR - 1.deň - B. popoludní
Dátum: 2021-05-10
Poslanec: Valocký, Jozef (SMER - SD)
Druh vystúpenia: Vystúpenie s faktickou poznámkou

60. Ďakujem pekne, pán podpredseda. Pán poslanec, tak som zhodnotil trošku tak psychologicky a lekársky váš prejav. Ak ste si to písal sám, tak nemám k tomu čo dodať. Ak vám to napísala pani ministerka Kolíková, tak je to typický útočný, útočný prejav na, na ktorú ju, na ktorú ju upozorňovali ešte v minulom vstupe. Ja by som sa len chcel spýtať, keď ste hovorili o tom, že chyťte zlodeja, nespomenuli ste pána Kisku. Chcel by som sa spýtať ešte, pán kolega. Ja vám aj verím, aj verím reforme, aj verím týmto veciam, ktoré sú nachystané a pripravené na ministerstve spravodlivosti, ale nemôžem veriť tomu, že z tých 100-tisíc alebo 500-tisíc, alebo 50-tisíc právnikov nemôže to robiť nikto iný, len Kolíková. Keby som sa vás spýtal, že či to môže robiť napríklad pán Šeliga, kolega, ale len príkladujem, tak asi mi odpoviete, že nie. Prečo si myslíte, že jeden jediný právnik z 5-miliónového štátu môže len ten robiť alebo byť ministrom tohoto rezortu? Lebo tak mi to pripadalo, presne, čo ste hovoril. Iné mi z tohoto nevychádza. Však už ste sa rozbili sami. Už ste pichli nôž do chrbta Matovičovi a stále ste len najlepší a najlepší a najlepší, a jedine Kolíková. No prečo to nemôže byť napríklad Šeliga? Prepáčte, pán Šeliga, že vás, že beriem vaše meno, ale mne to tak pripadá. Ďakujem.
29. schôdza NR SR - 1.deň - B. popoludní
Dátum: 2021-05-10
Poslanec: Valocký, Jozef (SMER - SD)
Druh vystúpenia: Vystúpenie s faktickou poznámkou

20. Áno, ďakujem pekne. Pani ministerka, ja by som sa nevenoval vašim kauzám firiem, pretože nie som právnik, som lekár, ja by som sa venoval smrti advokáta Krivočenka a opäť si myslím, že zavádzate vo vašich tvrdeniach a pokúsim sa vám vysvetliť, že prečo. Vy veľmi dobre musíte vedieť, že väzenská nemocnica v Trenčíne nie je prispôsobená ani personálne, ani prístrojovo na liečbu COVID-u. Vy veľmi dobre viete, že COVID nie je za 20 sekúnd, a veľmi dobre viete – alebo mali by ste vedieť, alebo mali by vám vaši poradcovia povedať –, že keď niekto mal ochorenie COVID, ako bol ten advokát Krivočenko, nemal čo robiť vo väzenskej nemocnici a mal byť dávnejšie pred tým hospitalizovaný v niektorom zariadení, ktoré je na to určené. Ale, pani ministerka, to je taká vaša povahová vlastnosť, vy za nič nemôžete, môže za to ten operátor na operačnom stredisku. Nakoniec môže za to Marek Krajčí, pretože nezabezpečil lôžka a prístroje na liečenie. A môžem vám povedať, že vôbec sme nemali takú informáciu na zdravotníckom výbore, že by, že by nebolo, že by niekto nedostal prístroj, ktorý by ho mal dostať. Ale myslím si, pani ministerka, že tak ako nemal ani generál Lučanský ležať v tejto väzenskej nemocnici po tak ťažkej operácii, tento pacient Krivočenko mal byť prevezený dávnejšie pred tým. Čiže, pani ministerka, mala by ste sa skutočne zamyslieť a myslím si, že máte istú mieru zodpovednosti za... (Prerušenie vystúpenia časomerom.)
28. schôdza NR SR - 2.deň - B. popoludní
Dátum: 2021-05-05
Poslanec: Valocký, Jozef (SMER - SD)
Druh vystúpenia: Vystúpenie s faktickou poznámkou

154. Áno. Pán poslanec Šefčík, niektorí vaši poslanci vám ďakovali za váš príspevok. Ja by som chcel povedať, že ja som prišiel asi v polovici vášho vystúpenia. Mňa uráža, keď ste povedal, že voľakedy, kto skončil vysokú školu, bol, že váš otecko, ešte ste ho aj zneužil, že nemohol ísť na vysokú školu, lebo tam boli politické predmety. Prosím vás, v minulosti vysoké školy boli kvalitné, boli humanitné vedy, boli technické vedy, boli prírodné vedy a tak ďalej a mňa uráža, uráža aj desaťtisíce a státisíce ľudí na Slovensku, že vy si dovolíte povedať, že kto má vysokú školu v minulosti, je obyčajný chrapúň alebo nevzdelanec. Mne to, mne to trhá, trhá žily, toto, čo hovoríte, pretože neviem, akú vy vysokú školu ste urobil, či nejakú plagiátorskú, ale nehodnoťte nás, pretože nemáte na to absolútne právo. Podľa mňa ste jeden analfabet, ktorý tu hovorí, že vysoké školy v minulosti za socializmu boli neadekvátne a my sme boli všetci hlupáci. Hlupák ste vy! Ďakujem pekne.
27. schôdza NR SR - 1.deň - B. popoludní
Dátum: 2021-04-30
Poslanec: Valocký, Jozef (SMER - SD)
Druh vystúpenia: Vystúpenie s faktickou poznámkou

22. Ďakujem pekne, pán podpredseda. Pán podpredseda Blanár, chcem ti poďakovať, že si sa dotkol COVID-u, čiže pandémie COVID, ktorá tu už rok pretrváva a táto vláda sa o nej vôbec nezmienila. Zodpovedný za nezvládnutie COVID-u je minister zdravotníctva, hlavný hygienik, pretože hlavný hygienik, hovorím to ľudovo preto, aby tomu občania rozumeli, my zo zákona máme hygienu na to, aby riešila takéto stavy. Očakával som, že skupina odborníkov, hovorím o medicínskych odborníkoch, nebude diskutovať o tom, či zatvoríme lanovku alebo obchod, ale bude diskutovať o tom, že nepočul som, žeby minister zdravotníctva spolu s odborníkmi napríklad predstavil liečebné štandardy u obvodných lekárov pri COVID-e, liečebné štandardy, napríklad čo urobil pán prednosta Török v Košiciach, neboli aplikované na celom Slovensku a hlavný hygienik s ministrom zdravotníctva len stáli pri Matovičovi a kyvkali hlavami. Chcem preto vyzvať nového ministra, videl som, že už komisiu odborníkov trošku renovuje. Chcem ho vyzvať, aby okamžite zastavil nezmyselné testovanie antigénovými testami, aby sa nepodieľal nový minister na tejto lumpárni a neprikyvkával hlavou predsedovi vlády a podieľal sa na tomto špinavom kšefte. Ďalej chcem, aby minister zdravotníctva, a vyzývam ho, okamžite nastolil režim v nemocniciach, aby boli liečení aj iní pacienti, nielen s COVID-om. A chcem, aby ministerstvo zdravotníctva zaujalo spolu s hygienou a hlavným hygienikom svoje stanoviská a nepočúvali teraz nejakého predsedu vlády, ktorý môže rozumieť iným veciam, ale nie týmto. Ďakujem.
18. schôdza NR SR - 11.deň - A. dopoludnia
Dátum: 2020-12-10
Poslanec: Valocký, Jozef (SMER - SD)
Druh vystúpenia: Vystúpenie s faktickou poznámkou

68. Ďakujem pekne za slovo. Ja by som sa chcel vyjadriť a upriamiť trošku pozornosť koaličných poslancov na to, že mne celá, celý predkladaný tento zákon pripadá, ako keby my sme mali dôverovať vláde, ale vláda nedôveruje poslancom. Však aký je problém skutočne to odhlasovávať predtým a nie potom? Argument, že parlament sa nemusí zísť, lebo je pandémia, to môže byť argument aj taký, že ani vláda sa nemusí zísť, lebo budú, lebo budú v karanténe. Ja som si vážil poslanca Dostála v jeho názoroch z minulosti o legislatíve, o zrýchlených konaniach a tak ďalej, ale nerozumiem jeho argumentácii, že toto je, takto nejako sme sa koalícia dokázali dohodnúť. Pred hodinou asi mal Richard Sulík, podpredseda vlády, tlačovku, kde deklaroval, ako klame premiér Matovič. Pozrite si túto tlačovku a na základe toho budete veľmi rozmýšľať. Tu nejde o to, že vláda aby nemala túto zbraň v rukách, nech ju má, ale aby ju nemal skutočne Matovič v rukách, lebo v rukách Matoviča toto sa veľmi rýchlo môže zmeniť na niečo iné. Tu je problém. A ešte by som chcel pána Dostála upriamiť, ale asi nestihnem, všimnite si, že ten dodatočný súhlas sa môže dávať nadpolovičnou jednoduchou väčšinou. Asi vy už v tej vláde nebudete, keď sa toto bude schvaľovať, myslím si... (Prerušenie vystúpenia časomerom.)
16. schôdza NR SR - 1.deň - B. popoludní
Dátum: 2020-10-20
Poslanec: Valocký, Jozef (SMER - SD)
Druh vystúpenia: Vystúpenie s faktickou poznámkou

219. Ďakujem pekne, pán podpredseda. Ja by som sa chcel spýtať, pán spravodajca, čo vám robí problém hlasovať zajtra? Pán spravodajca? (Reakcia z pléna.) Čo robí problém hlasovať zajtra, je..., je o 11.00 hod.? Je to taký neskutočný problém? Už traumatizujeme spoločnosť asi dva mesiace... (Prerušenie vystúpenia predsedajúcim.) Šeliga, Juraj, podpredseda NR SR 220. Pán, pán Valocký... Valocký, Jozef, poslanec NR SR 221. Áno? (Prerušenie vystúpenia predsedajúcim.) Šeliga, Juraj, podpredseda NR SR 222. ... mali by ste reagovať na pani navrhovateľku... Valocký, Jozef, poslanec NR SR 223. Však reagujem na pani predkladateľku... (Prerušenie vystúpenia predsedajúcim.) Šeliga, Juraj, podpredseda NR SR 224. Adresujete to pánovi spravodajcovi. Valocký, Jozef, poslanec NR SR 225. Dobre. Tak, pardon. Pani predkladateľka, v čom je problém, aby sme hlasovali zajtra o 11.00 hod.? Povedzte mi, v počtoch alebo v taktike hlasovania, v čom je problém, však si to kľudne prečítame a zajtra o 11.00 hod. povedzte, že za to hlasujeme, a žiadny problém nie je. Ďakujem pekne.
16. schôdza NR SR - 1.deň - B. popoludní
Dátum: 2020-10-20
Poslanec: Valocký, Jozef (SMER - SD)
Druh vystúpenia: Vystúpenie s faktickou poznámkou

195. Ďakujem, pán predseda, za slovo. Ja som už v tomto parlamente dlho, dlhšiu dobu a jediná strana, ktorá pred voľbami deklarovala, že je pre zákaz interrupcií, bolo Kotlebove ĽSNS. Nepamätám si a neviem o tom za rôzne volebné obdobia, že by Matovič mal v programe zákaz interrupcií, a poviem, prečo to hovorím. Preto, lebo, myslím si, že toto je prvý krok kádehákov z OĽANA k zákazu interrupcií. Druhá vec, podporujeme pani predsedníčku Cigánikovú v tom, že medikamentózna interrupcia, keď sa už žena rozhodla pri zachovaní všetkých zákonných noriem, ktoré sú na to potrebné, medikamentózna liečba je vedená v mnohých európskych krajinách. Neviem, prečo sa tomuto bránime. Ja osobne ako lekár budem hlasovať za medikamentóznu interrupciu. Ďakujem pekne.